N o v é   z n e n i e
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na montáž zariadení na osvetlenie a svetelnú signalizáciu na dvojkolesových motorových vozidlách, trojkolesových motorových vozidlách a na ľahkých štvorkolkách
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16 a § 7 ods. 19 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, nariaďuje:
§ 1
(1) Toto nariadenie vlády sa vzťahuje na dvojkolesové motorové vozidlá a trojkolesové motorové vozidlá ) (ďalej len „vozidlo“)a upravuje podrobnosti o ich typovom schválení ES  vzťahujúcom sa na montáž zariadení na osvetlenie a svetelnú signalizáciu.
§ 2
Na účely tohto nariadenia vlády sa rozumie
a)	typom vozidla vzhľadom na montáž zariadenia na osvetlenie a svetelnú signalizáciu vozidlá, ktoré sa podstatne nelíšia v týchto hlavných znakoch :

1.	
rozmery a vonkajší tvar vozidla,
2.	počet a umiestnenie zariadení na osvetlenie a svetelnú signalizáciu,
b)	vozidlami rovnakého typu, okrem vozidiel uvedených v písmene a), aj  vozidlá, ktoré sa líšia v znakoch podľa bodov 1. a 2. písmena a), avšak tieto odlišnosti nesúvisia so zmenou druhu, počtu, umiestnenia a geometrickej viditeľnosti svietidiel určených pre daný typ vozidla alebo vozidlá, na ktorých sú alebo nie sú namontované nepovinné svietidlá, ktoré majú udelené typové schválenie ES komponentu podľa  osobitných predpisov,)
c)	zariadením komponent alebo súbor komponentov s jednou alebo viacerými funkciami,
d)	svietidlom zariadenie na osvetľovanie pozemných komunikácií alebo na vyžarovanie svetla pre ostatných účastníkov premávky na pozemných komunikáciách; zariadenie na osvetlenie zadnej tabuľky s evidenčným číslom a odrazové sklá sa tiež považujú za svietidlá,
e)	stretávacím svetlometom svietidlo používané na osvetľovanie pozemných komunikácií pred vozidlom bez neprimeraného oslňovania vodičov prichádzajúcich z opačného smeru alebo iných účastníkov premávky na pozemných komunikáciách,
f)	zadným obrysovým svietidlom svietidlo používané na označenie prítomnosti vozidla pri pohľade zozadu.
§ 3
(1) Montáž zariadení na osvetlenie a svetelnú signalizáciu na vozidlá musí spĺňať technické požiadavky ustanovené v prílohe I okrem bodov l., 1.1, 1.2,1.3, 1.3.1, 1.3.2, 4., 5., 5.8. a 5.12 časti A a bodu 14. časti B  vrátane  jej doplnkov, v prílohe II okrem bodu 5. vrátane  jej doplnkov okrem doplnku 3 a 4, v prílohe III okrem bodu 5. vrátane jej doplnkov okrem doplnku 3 a 4, v prílohe IV okrem bodu 5. vrátane jej doplnkov okrem doplnku 3 a 4, v prílohe V okrem bodu 5. vrátane jej doplnkov okrem doplnku 3 a 4 a v prílohe VI okrem bodu 5. vrátane jej doplnkov okrem doplnku 3 a 4 smernice Rady 93/92/EHS z 29. októbra 1993 o montáži zariadenia na osvetlenie a  svetelnú signalizáciu na dvoj a trojkolesových motorových vozidlách v znení smernice Komisie 2000/73/ES  z 22. novembra 2000 (ďalej len „smernica “). 
(2) Technické požiadavky podľa  tohto nariadenia vlády sa považujú za rovnocenné  s technickými požiadavkami ustanovenými medzinárodnou zmluvou, ktorou je Slovenská republika viazaná). Typové schválenia udelené podľa technických požiadaviek ustanovených medzinárodnou zmluvou, ktorou je Slovenská republika viazaná3) ako aj značky typového schválenia komponentu sa uznávajú ako alternatíva k typovým schváleniam ES udeleným podľa tohto nariadenia vlády.
(3) Pre dvojkolesové malé motocykle je povolená aj montáž zariadení na osvetlenie a svetelnú signalizáciu, ktoré majú typové schválenie ES udelené podľa osobitných predpisov2). Pre dvojkolesové malé motocykle s motormi s najväčším výkonom 0,5kW a najväčšou konštrukčnou rýchlosťou neprevyšujúcou 25 km.h-1 je povolená aj montáž stretávacích svetlometov a zadných obrysových svietidiel, ktoré nemajú udelené typové schválenie ES. V takýchto prípadoch je výrobca povinný prehlásiť, že tieto zariadenia spĺňajú technické požiadavky ustanovené v STN ISO 6742-1 (30 9701).
(4) Pre trojkolesové malé motocykle je povolená aj montáž zariadení na osvetlenie a svetelnú signalizáciu, ktoré majú typové schválenie ES udelené podľa  osobitných predpisov 2).
(5)   Ustanovenie odseku 4 sa rovnako vzťahuje aj na ľahké štvorkolky.4) 
(6) Pre dvojkolesové motocykle je povolená aj montáž zariadení na osvetlenie a svetelnú signalizáciu, ktoré majú typové schválenie ES udelené podľa osobitných predpisov ).
 (7) Pre motocykle s postranným vozíkom je povolená aj montáž zariadení na osvetlenie a svetelnú signalizáciu, ktoré majú typové schválenie ES udelené podľa osobitných predpisov5).
(8) Pre trojkolky je povolená aj montáž zariadení na osvetlenie a svetelnú signalizáciu, ktoré majú typové schválenie ES udelené podľa  osobitných predpisov.5)
(9) Na postup pri udelení typového schválenia ES komponentu vzťahujúci sa na montáž zariadení na osvetlenie a na svetelnú signalizáciu a na podmienky, ktorými sa  riadi voľný pohyb vozidiel sa okrem tohto nariadenia vlády použije postup podľa osobitného predpisu.)
§ 4
(1) Udelenie typového schválenia ES vozidla) pre typ vozidla  vzťahujúceho sa na montáž zariadení na osvetlenie a svetelnú signalizáciu sa nesmie zamietnuť, ak sú splnené technické požiadavky podľa tohto nariadenia vlády. 
 (2) Ak sa žiadosť o udelenie typového schválenia ES vozidla vzťahujúca sa na montáž zariadení na osvetlenie a svetelnú signalizáciu na type dvojkolesového malého motocykla nepredkladá spolu so žiadosťou o typové schválenie ES vozidla, žiadateľ predloží  informačný dokument v ktorom vyplní body 0.1, 0.2, 0.4 až 0.6, 8. až 8.4, ktorého vzor je uvedený v  osobitnom predpise.8)
 (3) Štátny dopravný úrad9) vydá osvedčenie o typovom schválení ES vozidla pre typ dvojkolesového malého motocykla  vzťahujúcom sa na montáž zariadení na osvetlenie a svetelnú signalizáciu  podľa vzoru ustanoveného v  doplnku 4 prílohy II smernice.
 (4) Ak sa žiadosť o udelenie typového schválenia ES vozidla vzťahujúca sa na montáž zariadení na osvetlenie a svetelnú signalizáciu na type trojkolesového malého motocykla nepredkladá spolu so žiadosťou o typové schválenie ES vozidla, žiadateľ predloží informačný dokument v ktorom vyplní  body 0.1, 0.2, 0.4 až 0.6, 8. až 8.4, ktorého vzor  je uvedený v osobitnom predpise 8). 
(5) Štátny dopravný úrad  vydá osvedčenie o typovom schválení ES vozidla pre typ trojkolesového malého motocykla vzťahujúcom  sa na montáž zariadení na osvetlenie a svetelnú signalizáciu podľa vzoru ustanoveného v  doplnku 4 prílohy III smernice.
(6)  Ustanovenia odsekov 4 a 5 sa rovnako vzťahujú aj na ľahké štvorkolky.4)
 (7) Ak sa žiadosť o udelenie typového schválenia ES vozidla vzťahujúca sa na montáž zariadení na osvetlenie a svetelnú signalizáciu na type dvojkolesového motocykla nepredkladá spolu so žiadosťou o typové schválenie ES vozidla, žiadateľ predloží informačný dokument v ktorom vyplní  body 0.1, 0.2, 0.4 až 0.6, 8. až 8.4informačného dokumentu, ktorého vzor  je uvedený v osobitnom predpise 8). 
(8) Štátny dopravný úrad vydá osvedčenie o typovom schválení ES vozidla pre typ dvojkolesového motocykla vzťahujúcom sa na montáž zariadení na osvetlenie a svetelnú signalizáciu na type podľa vzoru ustanoveného v  doplnku 4 prílohy IV smernice.
(9) Ak sa žiadosť o udelenie typového schválenia ES vozidla vzťahujúca sa na montáž zariadení na osvetlenie a svetelnú signalizáciu na type motocykla s postranným vozíkom nepredkladá spolu so žiadosťou o typové schválenie ES vozidla, žiadateľ predloží informačný dokument v ktorom vyplní  body 0.1, 0.2, 0.4 až 0.6, 8. až 8.4 informačného dokumentu, ktorého vzor  je uvedený v osobitnom predpise 8). 
 (10) Štátny dopravný úrad9) vydá osvedčenie o typovom schválení ES vozidla pre typ  motocykla s postranným vozíkom vzťahujúcom sa na montáž zariadení na osvetlenie a svetelnú signalizáciu  podľa vzoru ustanoveného v  doplnku 4 prílohy V smernice.
 (11) Ak sa žiadosť o udelenie typového schválenia ES vozidla vzťahujúca sa na montáž zariadení na osvetlenie a svetelnú signalizáciu na type trojkolky nepredkladá spolu so žiadosťou o typové schválenie ES vozidla, žiadateľ predloží  informačný dokument v ktorom vyplní  body 0.1, 0.2, 0.4 až 0.6, 8. až 8.4 informačného dokumentu, ktorého vzor  je uvedený v osobitnom predpise 8). 
 (12) Štátny dopravný úrad vydá osvedčenie o typovom schválení ES vozidla pre  typ trojkolky vzťahujúcom sa na montáž zariadení na osvetlenie a svetelnú signalizáciu podľa vzoru ustanoveného v  doplnku 4 prílohy VI smernice.
§ 5
Príslušný štátny orgán10) nesmie odmietnuť ani zakázať uvedenie vozidla na trh, jeho evidenciu alebo uvedenie do prevádzky alebo používanie v premávke na pozemných komunikáciách z dôvodov vzťahujúcich sa na montáž zariadení na osvetlenie a svetelnú signalizáciu, ak sú splnené požiadavky podľa tohto nariadenia vlády.
§ 6
	Týmto nariadením vlády sa preberá právny akt Európskych spoločenstiev uvedený v prílohe .
§ 7
	Toto nariadenie vlády nadobúda účinnosť 5. júna 2006.